પણ સમાજ તમને ક્યારેય તમારો ભૂતકાળ ભૂલવા નહીં દે. અમે જ્યારે કાંદિવલીમાં રહેતાં હતાં ત્યારે અમે ટૂંકા કપડા પહેરતા હતાં અને લોકો અમને અપશબ્દો કહેતાં હતાં. તેઓને ખબર હતી કે અમે સેક્સવર્કર્સની દિકરીઓ છીએ, એટલે તેઓ અમને પણ એવી જ સમજતા હતાં. અમારા નવાં વિસ્તારમાં પણ પુરુષો અમને પૂછે છે કે, અમે ટૂંકા કપડા કેમ પહેરીએ છીએ? હું એમને કહું છું કે, ‘તમે તમારા કામથી જ કામ રાખો. મને જે પહેરવું હશે, તે હું પહેરીશ. અને મને લાગે છે કે, હું જે કંઈ પણ પહેરું છું એમાં સારી લાગું છું’.